Ember

Röviden

Az emberek mindig is az elfek rabszolgái voltak, páran jobban, páran rosszabbul éltek, a szabadságuk mértéke is változó volt. Ez az egyetlen faj, amelynek soha nem volt istene. Pár éve tűnt fel egy Christian nevű ember, ő volt az első szőke a fajtársai között és a ’Teremtő’ igéjét hirdette, az egy igaz istenét. Megalapította a ’Próféták’ társaságát, akik szőkére festik hajukat ezzel kimutatva elkötelezettségüket. Ők járják a városokat és követőket próbálnak szerezni. Nirithreon megalapításakor több ember is csatlakozott az elfekhez, így ott sok szabad ember él, illetve él még pár az Utazók falvában is.

Kinézet:

Az emberek átlagos magasságúak (160-190cm) és átlagos testalkatúak. Hajuk általában barna vagy fekete színű, szemszínük is barna. Hajviseletük sokféle. A férfiak jellemzően magasabbak és izmosabbak, mint a nők, illetve arcszőrzetük is lehet, és mélyebb hangjuk van. A nők szélesebb csípővel és mellekkel rendelkeznek, az ember nőknek van átlagosan a legnagyobb mellük többi fajhoz képest.

Helyzet:

Az emberek pár száz évvel ezelőtt jelentek meg a kontinensen, de senki nem tudja honnan. Akkor még csak kevesen voltak, és az elfek szolgálatába álltak megélhetésüket ezzel biztosítva, akik azonban rabszolgaként kezelték őket, és jelenleg is az Elf Birodalomban rabszolgaként tekintenek az emberekre. Az emberek a leggyorsabban szaporodó faj, így gyorsan megnőtt a létszámuk, de még mindig nem közelíti meg más fajok létszámát. A legtöbb ember rabszolgaként dolgozik az Elf Birodalomban, azonban vannak páran, akik az Elf Köztársaságba menekültek, vagy felszabadították őket. Az emberek leggyakrabban életre szóló párt választanak, akivel együtt nevelik fel a gyermekeiket, természetesen az elfek felügyeletével házasodhatnak csak, és élhetnek.

Vallás:

Pár éve tűnt fel egy Christian nevű ember, az első szőke, kék szemű. Senki nem tudja honnan került elő, de a Teremtő igéjét hirdeti, amely szerint mindenki egyenlő, és közeleg az Elf Birodalom vége. Mivel a mondandója sokaknak tetszett, ezért hamar kialakult körülötte egy társaság, akik később a Próféták-nak nevezték magukat, és mind szőkére festették hajukat, és vörös köpenyt hordanak, akárcsak Christian. Az Elf Köztársaság támogatja ezt a társaságot, így a székhelyük is Nirithreon városában található, de sok papjuk a kontinenst járva próbál új, nem csak ember, hívőket toborozni.